

**"Қазақстан Республикасынан тыс жерлерге тұрақты тұруға шығу үшін құжаттарды ресімдеу" мемлекеттік қызмет регламентін бекіту туралы**

***Күшін жойған***

Қазақстан Республикасы Ішкі істер министрінің 2012 жылғы 9 қарашадағы № 596 Бұйрығы. Қазақстан Республикасының Әділет министрлігінде 2012 жылы 4 желтоқсанда № 8121 тіркелді. Күші жойылды - Қазақстан Республикасы Ішкі істер министрінің 2014 жылғы 3 наурыздағы № 134 бұйрығымен

      Ескерту. Күші жойылды - ҚР Ішкі істер министрінің 03.03.2014 № 134 бұйрығымен (алғашқы ресми жарияланғанынан кейін күнтізбелік он күн өткен соң қолданысқа енгізіледі).

      «Әкiмшiлiк рәсімдер туралы» Қазақстан Республикасының 2000 жылғы 27 қарашадағы Заңының 9-1-бабының 4-тармағына сәйкес **БҰЙЫРАМЫН**:  
      1. Қоса берiлiп отырған «Қазақстан Республикасынан тыс жерлерге тұрақты тұруға шығу үшін құжаттарды ресімдеу» мемлекеттік қызмет регламенті бекiтiлсiн.  
      2. Қазақстан Республикасы Iшкi істер министрлiгiнiң Көшi-қон полициясы комитеті:  
      1) осы бұйрықты Қазақстан Республикасының Әділет министрлiгiнде мемлекеттік тiркеудi;  
      2) осы бұйрықты белгіленген тәртіппен ресми жариялауды;  
      3) осы бұйрықты Қазақстан Республикасы Iшкi істер министрлiгiнiң интернет-ресурсында орналастыруды қамтамасыз етсін.  
      3. Осы бұйрықтың орындалуын бақылау Қазақстан Республикасы Iшкi істер министрiнiң орынбасары Қ.С. Тыныбековке және Қазақстан Республикасы Iшкi істер министрлiгiнiң Көшi-қон полициясы комитетіне (П.К. Нокин) жүктелсін.  
      4. Осы бұйрық алғаш ресми жарияланған күнінен бастап күнтiзбелiк он күн өткен соң қолданысқа енгiзiледi.

*Министр                                    Қ. Қасымов*

Қазақстан Республикасы     
Iшкi iстер министрiнiң     
2012 жылғы 9 қарашадағы    
№ 596 бұйрығымен бекiтiлген

**«Қазақстан Республикасынан тыс жерлерге тұрақты тұруға шығу**  
**үшін құжаттарды ресімдеу» мемлекеттiк қызмет регламентi**

**1. Жалпы ережелер**

      1. Осы «Қазақстан Республикасынан тыс жерлерге тұрақты тұруға шығу үшін құжаттарды ресімдеу» мемлекеттiк қызмет регламенті (бұдан әрі - регламент) Қазақстан Республикасының 2008 жылғы 4 желтоқсандағы Бюджет кодексінің 34-бабына, «Әкімшілік рәсімдер туралы» Қазақстан Республикасының 2000 жылғы 27 қарашадағы Заңының 9-1, 15-2-бабына, сондай-ақ «Қазақстан Республикасынан тыс жерлерге тұрақты тұруға шығу үшін құжаттар ресімдеу» мемлекеттік қызмет стандартын бекіту туралы» Қазақстан Республикасы Үкіметінің 2011 жылғы 28 ақпандағы № 199 қаулысымен бекітілген «Қазақстан Республикасынан тыс жерлерге тұрақты тұруға шығу үшін құжаттарды ресімдеу» мемлекеттiк қызмет стандартына (бұдан әрi - стандарт) сәйкес әзірленді.  
      2. Осы регламентте мынадай түсiнiктер пайдаланылады:  
      1) тұтынушы - Қазақстан Республикасының мемлекеттiк қызмет алу үшiн өтiнiш бiлдiрген 18 жастан, ал некеде тұратындар - 16 жастан асқан азаматтары;  
      2) құрылымдық-функциялық бiрлiктер (бұдан әрі - ҚФБ) - мемлекеттiк қызмет көрсету процесiне қатысатын уәкiлеттi органдардың жауапты адамдары, мемлекеттік органдар, мемлекеттiк органдардың құрылымдық бөлiнiстерi, ақпараттық жүйелер немесе кiшi жүйелер.  
      3. Мемлекеттік қызметті стандартқа 1-қосымшада көрсетілген мекенжайлар бойынша Қазақстан Республикасы ішкі істер органдарының көші-қон полициясы бөліністері (бұдан әрі - көші-қон полициясы бөліністері) көрсетеді.  
      4. Көрсетiлетiн мемлекеттiк қызметтiң нысаны: автоматтандырылмаған.  
      5. Мемлекеттік қызмет:  
      1) «Халықтың көші-қоны туралы» Қазақстан Республикасының 2011 жылғы 22 шілдедегі Заңының 54-56-баптарының;  
      2) Қазақстан Республикасы Үкіметінің 2012 жылғы 28 наурыздағы № 361 қаулысымен бекітілген «Қазақстан Республикасынан тыс жерлерге тұрақты тұруға шығу үшін құжаттар ресімдеу қағидаларының» 5-10-тармақтарының;  
      3) стандарттың негізінде жүзеге асырылады.  
      6. Тұтынушыға Қазақстан Республикасынан тыс жерлерге тұрақты тұруға шығу үшін құжаттар ресімдеу не болмаса қызмет ұсынудан бас тарту туралы дәйекті жауап мемлекеттік қызметтің нәтижесі болып табылады.

**2. Мемлекеттiк қызметтi көрсетуге қойылатын талаптар**

      7. Мемлекеттiк қызметті тұтынушының тұрақты тұрғылықты жері бойынша көші-қон полициясы бөліністері көрсетеді.  
      8. Мемлекеттік қызмет аптасына бес жұмыс күні, сағат 13-00-ден 14-30-ға дейiнгi түскi үзiлiспен сағат 9-00-ден 18-30-ға дейiн, сондай-ақ сенбi күні сағат 9-00-ден 13-00-ге дейiн ұсынылады. Қабылдау кезекке тұру тәртiбiмен, алдын ала жазылусыз және жылдам қызмет көрсетусiз жүзеге асырылады.  
      9. Мемлекеттiк қызмет көрсету тәртiбi және қажеттi құжаттар туралы толық ақпарат, сондай-ақ оларды толтыру үлгiлерi Қазақстан Республикасы Iшкi iстер министрлiгiнiң (бұдан әрi - IIМ) mvd.gov.kz және облыстардың, Астана, Алматы қалалары iшкi iстер департаменттерiнiң (бұдан әрi - IIД) интернет-ресурсында «Iшкi iстер органдарының қызметi туралы» бөлiмде, сондай-ақ көшi-қон полициясы бөлiнiстерiнде орналасқан ресми ақпарат көздерi мен стендтерде орналастырылады.  
      10. Мемлекеттік қызметті алу үшін тұтынушы стандарттың 11-тармағына сәйкес құжаттарды ұсынады.  
      11. Мемлекеттiк қызмет көрсету мерзiмдерi стандарттың 7-тармағында көрсетілген.  
      12. Стандарттың 16-тармағында көзделген жағдайларда мемлекеттік қызметті көрсетуден бас тартылады.

**3. Мемлекеттiк қызмет көрсету процесiндегi iс-әрекеттердің**  
**(өзара iс-қимыл жасасу) сипаттамасы**

      13. Көшi-қон полициясы бөлiнiстерiнде құжаттарды қабылдау «терезелер» арқылы жүзеге асырылады, оларда көшi-қон полициясы инспекторының тегi, аты, әкесiнiң аты және лауазымы көрсетiледi.  
      Көші-қон полициясы бөлінісіне құжаттарды тапсырғаннан кейін тұтынушыға стандартқа 2-қосымшаға сәйкес нысан бойынша тиісті құжаттарды қабылдау туралы талон беріледі, онда:  
      құжаттың нөмірі мен қабылданған күні;  
      сұрау салынатын мемлекеттік қызметтің түрін;  
      құжаттарды беру күні, уақыты және орны;  
      құжаттарды қабылдаған көші-қон полициясы қызметкерінің тегі, аты, әкесінің аты көрсетіледі.  
      14. Ақпараттық қауiпсiздiкке қойылатын талаптар жоқ.  
      15. Мемлекеттiк қызмет көрсету процесiне мынадай ҚФБ-лар:  
      1) iшкi iстер органының қалалық, аудандық, қаладағы аудандық, кенттiк бөлiмнің, бөлімшесінің, тобының (бұдан әрі - ҚАІІО) көшi-қон полициясы бөлінісінің қызметкерi;  
      2) облыстардың, Алматы және Астана қалаларының ІІД Көшi-қон полициясы басқармасының қызметкерi;  
      3) облыстардың, Алматы және Астана қалаларының Ұлттық қауіпсіздік департаментінің (бұдан әрі - ҰҚКД) қызметкері;  
      4) Қазақстан Республикасының Бас прокуратурасы жанындағы Құқықтық статистика және арнайы есепке алу комитеті аумақтық бөліністерінің (бұдан әрі - ҚР БП ҚСжАЕК) қызметкері;  
      5) облыстардың, Алматы және Астана қалалары Сот актілерін орындау жөніндегі департаментінің (бұдан әрі - САОД) қызметкері;  
      6) облыстардың, Алматы және Астана қалалары Салық департаментінің (бұдан әрі - СД) қызметкері;  
      7) қорғаныс істері жөніндегі қалалық, аудандық, қаладағы аудандық басқарманың (бөлімнің) (бұдан әрі - ҚБ) қызметкері қатысады.  
      16. Әрбiр әкiмшiлiк iс-әрекеттi орындау мерзiмiн көрсете отырып, ҚФБ-ның әкiмшiлiк iс-әрекеттерiнiң (рәсiмдерiнiң) ретi мен өзара iс-қимыл жасасуының кестелiк сипаттамасы осы регламентке 1-қосымшада келтiрiлген.  
      17. Мемлекеттiк қызмет көрсету процесiнде әкiмшiлiк iс-әрекеттердiң қисынды ретi мен ҚФБ-ның арасындағы өзара байланыстың сызбасы осы регламентке 2-қосымшада келтiрiлген.

«Қазақстан Республикасынан тыс    
жерлерге тұрақты тұруға шығу үшін  
құжаттарды ресімдеу» мемлекеттiк   
қызмет регламентiне         
1-қосымша

**Әкiмшiлiк iс-әрекеттердің (рәсiмдердің) реті мен өзара iс-қимыл**  
**жасасуының сипаттамасы**

**1-кесте. ҚФБ iс-әрекеттерiнiң сипаттамасы. Негiзгi процесс.**

|  |  |  |  |
| --- | --- | --- | --- |
| Негiзгi процестiң iс-әрекетi (жұмыс барысы, ағыны) | | | |
| 1 | № іс-әрекет (жұмыс барысы, ағыны) № | 1 | 2 |
| 2 | ҚФБ атауы | ҚАІІО | ҚАІІО |
| 3 | Iс-әрекеттiң (процестің, рәсімнің, операцияның) атауы және олардың сипаттамасы | өтініш берушінің құжаттарының пакетін қабылдау және тексеру | құжаттарды ІІД-ге жолдау |
| 4 | Аяқталу нысаны (деректер, құжат, ұйымдастырушылық-өкiмдік шешiм) | журналда тіркеу және алғаны туралы анықтама беру | Ілеспе хат |
| 5 | Орындау мерзімі | 10 минут | 2 күн |
| 6 | Келесі әрекеттің нөмірі | 2 | 3 |

      1-кестенің жалғасы

|  |  |  |  |  |
| --- | --- | --- | --- | --- |
| Негiзгi процестiң iс-әрекетi (жұмыс барысы, ағыны) | | | | |
| 1 | 3 | 4 | 5 | 6 |
| 2 | ІІД | ІІД | ҰҚКД | ҚР БП ҚСжАЕК |
| 3 | мемлекеттік қызметті көрсету үшін негіздердің жоқ екеніне материалдарды тексеру | материалдарды ҰҚКД-ге, ҚР БП ҚСжАЕК-ге, САОД-ге, СД-ге келісуге жолдау | мемлекеттік қызметті көрсету үшін негіздердің жоқ екеніне тексеру | мемлекеттік қызметті көрсету үшін негіздердің жоқ екеніне тексеру |
| 4 | Қорытынды | Сұрау салу | Қорытынды | Қорытынды |
| 5 | 5 күн | 2 күн | 10 күн | 10 күн |
| 6 | 4 | 5, 6, 7, 8 | 9 | 9 |

      1-кестенің жалғасы

|  |  |  |  |  |
| --- | --- | --- | --- | --- |
| Негiзгi процестiң iс-әрекетi (жұмыс барысы, ағыны) | | | | |
| 1 | 7 | 8 | 9 | 10 |
| 2 | САОД | СД | ІІД | ІІД |
| 3 | мемлекеттік қызметті көрсету үшін негіздердің жоқ екеніне тексеру | мемлекеттік қызметті көрсету үшін негіздердің жоқ екеніне тексеру | шешім шығару және Қазақстан Республикасынан тыс жерлерге тұрақты тұруға шығу үшін ресімдеу | Қазақстан Республикасынан тыс жерлерге тұрақты тұруға шығу үшін ресімделген құжаттарды ҚАІІО-ға жолдау |
| 4 | қорытынды | қорытынды | шығуға ресімделген құжаттар | ілеспе хат |
| 5 | 10 күн | 10 күн | 3 күн | 2 күн |
| 6 | 9 | 9 | 10 | 11 |

      1-кестенің жалғасы

|  |  |  |  |  |
| --- | --- | --- | --- | --- |
| Негiзгi процестiң iс-әрекетi (жұмыс барысы, ағыны) | | | | |
| 1 | 11 | 12 | 13 | 14 |
| 2 | ҚАІІО | ҚБ | ҚАІІО | ҚАІІО |
| 3 | Қазақстан Республикасынан тыс жерлерге тұрақты тұруға шығу үшін құжаттарды ресімдеу туралы тұтынушының хабарлауы және әскери есептен шығу және әскери билетті тапсыру үшін ҚБ-ға жолдама беру | тұтынушыны әскери есептен шығару және әскери билетті тапсырғаны туралы анықтама беру | тұтынушыны Қазақстан Республикасы аумағынан тұрақты тұру жері бойынша тіркеуден шығару | өтініш берушіге Қазақстан Республикасынан тыс жерлерге тұрақты тұруға шығу үшін дайын құжаттарды беру |
| 4 | жолдама | анықтама | шығу мекенжай парағы |  |
| 5 | 2 күн | 1 күн | 1 күн | 10 минут |
| 6 | 12 | 13 | 14 |  |

**2. Кесте. Пайдалану варианттары. Негізгі процесс - Қазақстан**  
**Республикасынан тыс жерлерге тұрақты тұруға шығу үшін**  
**құжаттарды ресімдеу**

|  |  |  |  |
| --- | --- | --- | --- |
| Негiзгi процесс (жұмыс барысы, ағыны) | | | |
| ҚАІІО | ІІД | ҰҚКД | ҚР БП ҚСжАЕК |
| 1. Өтініш берушінің құжаттарын қабылдау және тексеру | 3. Мемлекеттік қызметті көрсету үшін негіздердің жоқ екеніне материалдарды тексеру | 5. Мемлекеттік қызметті көрсету үшін негіздердің жоқ екеніне тексеру | 6. Мемлекеттік қызметті көрсету үшін негіздердің жоқ екеніне тексеру |
| 2. Толық құжаттарды ІІД-ге жолдау | 4. Материалдарды ҰҚКД-ге, ҚР БП ҚСжАЕК-ге, САОД-ге, СД-ге келісуге жолдау |  |  |
| 11. Тұтынушыға Қазақстан Республикасынан тыс жерлерге тұрақты тұруға шығу үшін құжаттарды ресімдеу туралы хабарлау және әскери есептен шығару және әскери билетті тапсыру үшін ҚБ-ға жолдама беру | 9. Шешім шығару және Қазақстан Республикасынан тыс жерлерге тұрақты тұруға шығу үшін ресімдеу |  |  |
| 13. Тұтынушыны Қазақстан Республикасы аумағынан тұрақты тұру жері бойынша тіркеуден шығару | 10. Қазақстан Республикасынан тыс жерлерге тұрақты тұруға шығу үшін ресімделген құжаттарды ҚАІІО-ға жолдау |  |  |
| 14. Өтініш берушіге Қазақстан Республикасынан тыс жерлерге тұрақты тұруға шығу үшін дайын құжаттарды беру |  |  |  |

      2-кестенің жалғасы

|  |  |  |
| --- | --- | --- |
| Негiзгi процесс (жұмыс барысы, ағыны) | | |
| САОД | СД | ҚБ |
| 7. Мемлекеттік қызметті көрсету үшін негіздердің жоқ екеніне тексеру | 8. Мемлекеттік қызметті көрсету үшін негіздердің жоқ екеніне тексеру | 12. Тұтынушыны әскери есептен шығару және әскери билетті тапсырғаны туралы анықтама беру |

**3-кесте. Балама процесс – Қазақстан Республикасынан тыс**  
**жерлерге тұрақты тұруға шығу үшін құжаттарды ресімдеуден бас**  
**тарту**


|  |  |  |  |
| --- | --- | --- | --- |
| Негiзгi процесс (жұмыс барысы, ағыны) | | | |
| ҚАІІО | ІІД | ҰҚКД | ҚР БП ҚСжАЕК |
| 1. Өтініш берушінің құжаттарын қабылдау және тексеру | 3. Мемлекеттік қызметті көрсету үшін негіздердің жоқ екеніне материалдарды тексеру | 5. Мемлекеттік қызметті көрсету үшін негіздердің жоқ екеніне тексеру | 7. Мемлекеттік қызметті көрсету үшін негіздердің жоқ екеніне тексеру |
| 2. ІІД-ге толық құжаттарды жолдау | 4. Материалдарды ҰҚКД-ге, ҚР БП ҚСжАЕК-ге, САОД-ге, СД-ге келісуге жолдау | 6. Стандарттың 16-тармағының 1) тармақшасында көзделген негіздер болған кезде тиісті ақпаратты ІІД-ге жолдау | 8. Стандарттың 16-тармағының 2),  3) тармақшаларындакөзделген негіздер болған кезде тиісті ақпаратты ІІД-ге жолдау |
| 15. Тұтынушыға Қазақстан Республикасынан тыс жерлерге тұрақты тұруға шығудан бас тарту туралы хабарлау | 13. Уәкілетті органның шешімінің негізінде Қазақстан Республикасынан тыс жерлерге тұрақты тұруға шығудан бас тарту туралы шешім шығару |  |  |
|  | 14. Қазақстан Республикасынан тыс жерлерге тұрақты тұруға шығудан бас тарту туралы шешімді ҚАІІО-ға жолдау |  |  |

      3-кестенің жалғасы

|  |  |
| --- | --- |
| Негiзгi процесс (жұмыс барысы, ағыны) | |
| САОД | СД |
| 9. Мемлекеттік қызметті көрсету үшін негіздердің жоқ екеніне тексеру | 11. Мемлекеттік қызметті көрсету үшін негіздердің жоқ екеніне тексеру |
| 10. Стандарттың 16-тармағының 4), 7) тармақшаларында көзделген негіздер болған кезде тиісті ақпаратты ІІД-ге жолдау | 12. Азаматтың салық борышы болған жағдайда тиісті ақпаратты ІІД-ге жолдау |

«Қазақстан Республикасынан тыс    
жерлерге тұрақты тұруға шығу үшін  
құжаттарды ресімдеу» мемлекеттік   
қызмет регламентіне         
2-қосымша

**Мемлекеттік қызмет көрсету процесінде әкімшілік іс-әрекеттердің**  
**қисынды реті мен ҚФБ-ның арасындағы өзара байланыстың сызбасы**



© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК